Kris Wu

Wu Yi Fan (, 
; lahir 6 November 1990), lebih dikenali sebagai Kris Wu, ialah pelakon, penyanyi, penerbit rakaman, dan model Cina Kanada. Dia ialah bekas ahli kumpulan K-Pop Korea Selatan EXO dan subkumpulannya EXO-M di bawah SM Entertainment, sebelum meninggalkan kumpulan itu pada tahun 2014. 

Wu aktif sebagai artis solo dan pelakon di Tanah Bear China dan telah membintangi beberapa filem pecah panggung No. 1 termasuk Mr. Six (2015) dan Journey to the West: The Demons Strike Back (2017), yang termasuk di antara filem yang berpendapatan tertinggi sepanjang zaman di China. Dia membuat penampilan sulungnya di Hollywood dalam XXX: Return of Xander Cage (2017).

Pada 31 Julai 2021, Wu ditahan oleh polis Beijing atas tuduhan pemerkosaan. Pada Ogos 2021, Prokuratorat Rakyat Daerah Chaoyang Beijing meluluskan penahanannya kerana disyaki merogol. Pada 25 November 2022, mahkamah Beijing menjatuhkan hukuman penjara selama 13 tahun kepada Wu, diikuti dengan pengusiran dari China.

Kehidupan awal 
Beliau dilahirkan sebagai Li Jiaheng () pada 6 November 1990. Nama Cina rasminya kemudian diubah kepadaWu Yi Fan (). Beliau dilahirkan dan dibesarkan di Guangzhou, Guangdong.

Pada usia 10 tahun, Wu berpindah ke Vancouver, British Columbia, Kanada, bersama ibunya. Beliau kembali ke China pada usia 14 tahun dan menghadiri Guangzhou No. 7 Middle School untuk tempoh jangka pendek, setelah itu beliau dan ibunya kembali ke Vancouver, di mana beliau bersekolah di Point Grey Secondary School dan Sir Winston Churchill Secondary School.

Pada usia 18 tahun, Wu menghadiri uji bakat global Kanada SM Entertainment, yang diadakan di Vancouver; setelah berjaya dalam uji bakat, beliau menjadi pelatih untuk syarikat dan menerima tawaran menyertai Exo pada tahun 2012.

Lihat juga
 Skandal seks Kris Wu

Rujukan

Pautan luar

 Kris Wu di Sina Weibo

Kelahiran 1990
Orang hidup
Penyanyi lelaki China